|  |
| --- |
|  |
| Република СрбијаМИНИСТАРСТВО ТРГОВИНЕ, ТУРИЗМА И ТЕЛЕКОМУНИКАЦИЈАБрој: 404-02-109/2016-02/3 28.10.2016. годинеНемањина 22-26Б е о г р а д |

**Одговор на захтев за додатне информације или појашњења у вези са**

 **припремањем понуде**

У складу са чланом 63. став 3. Закона о јавним набавкама („Службени гласник РС” број 124/12, 14/15 и 68/15) објављујемо **Одговор 1** на захтев за додатне информације или појашњења у вези са припремањем понуде за јавну набавку услуга - Организовање конференција и других догађаја, број ЈН O-27/2016.

**ПИТАЊЕ 1:**

 У складу са позивом за јавну набавку број O -27/2016 молим Вас уколико је могуће добити појашњење око једног од услова у поступку јавне набавке, конкретно ради се о редном броју 2 који се налази у Табели 1. Услова за учешће у поатупку јавне набавке O-27/2016:

- да он и његов законски заступник нису осуђивани за неко од кривичних дела као чланови организоване криминалне групе, да нису осуђивани за кривична дела против привреде, кривична дела против животне средине, кривично дело примања или давања мита, кривично дело преваре

Да ли је потребно да се за законског заступника правног лица прибављају и уверења из Основних и Виших судова (укључујући и Посебно одељење) или је довољно прибавити само Уверење из надлежне полицијске управе Министарства унутрашњин послова?

**ОДГОВОР 1:**

 Правилником о Обавезним елементима конкурсне документације у поступцима јавних набавки и начину доказивања испуњености услова члан 18. и члан 19. („Службени гласник РС” 86/15) дефинисано је да је за законског заступника потребно доставити уверење из казнене евиденције полицијске управе Министарства унутрашњих послова општине на чијој територији је то лице рођено или има пребивалиште. Самим тим, за законског заступника правног лица није потребно доставити уверења из Основних и Виших судова (укључујући и Посебно одељење).